Samichlaus, gib mer keis of de Deckel

Denn i be langsam aber sicher en alte Seckel

en runde 60. Geburi han i chönne fiire

dorum nämmer später no eis oder zwoi Biere.

Das Jahr isch dank Klimawandel gsi superheiss

ständig isch mer gloffe de heissi Schweiss

i bi halt au gsi mängisch total im Seich

und daher au entsprechend bleich

D’Zukunftsprognose sind gar ned guet

Jetz mömer ha es bizli Muet

und eus gäge die Wärmi stämme

und eus die Billigflüg verklämme

De Stephen Hawking chaus au nömme richte

Leider het er müesse i die grossi Chiste

Gott häb en selig, das chline grosse Genie

Er isch jetz für immer in Space and very free

Vermutli wilt au de Daniel Küblböck nöm unter eus

de isch gsprunge wie wenn er wär de Zeus

vom ene Luxusdampfer direkt in Atlantik

vorbi isch es gsi mit de musische Romantik

Leider het au de Star-DJ Avicii eus verlo

wegem Stress isch er freiwillig ab de Welt go

de Starruhm tuet nid allne immer guet

dorum ziemer vo dene Topstar jetz de Huet

Im Frühlig bin i gsi am Konzert vom Katy Perry

die Lady isch scho en ganz e süesses Cherry

die botni Musikshow isch gsi en Hammer

do wär emer am liebste nochher no i ihre Kammer

Samichlaus jetz muesch aber iigrife

und die Schlitzauge zrog pfiife

du fragsch wa isch do passiert

dass ich do bi ganz ghörig enerviert

Sid neustem dünd die Mensche manipuliere

und met eusne Gen umehandiere

es isch fasch ned zum Glaube

de Pfusch wird eus no de letzti Schlof Raube

Dene Designer-Babys müemer entgege häbe

Sosch werdet mer no s’blaue Wunder erlebe

Die Chinesli werdet alli zu Kampfroboter

wenn gschlüpft us em Reagenzglas wie en Eidotter

Die Aerzt drehet jetz aber bald völlig dure

do bisch i dem Dschungel bald verlore

bald werdet Herz verpflanzt am Mensch

und zwar vo Säu ich glaub do gränsch

Die Digitalsierig macht eus ghörig z‘schaffe

us dem Alptraum geht’s chum me es erwache

Industrialisierung 4.0 isch de letzdi Schrei

Sie macht us eus Sklave wo sind nöme frei

Samichlaus jetz wämmer aber nömme chlöne

und ob der Unbill witer umestöhne

sondern freuet eus über die guete Leistige

vor allem Sportliche und nid unbedingt Geistige

In PyeongChang häm mer Schwizer zuegschlage

und ned weniger als 15 Plämpel chönne heimtrage

euses Wendy het gholt en ganze Medalliesatz

sie isch halt scho en bsondere Schischatz

D’Michelle Gisin het Olympiagold i de Kombination

das isch de Hit für eusi grossi Sportnation

schad, wird die Disziplin bald emal nömme duregfürt

denn de Kombisieg het eus doch enorm berührt

Au de Nevin Galmarini isch en Tüfelskerli

uf em Snowboard fahrt er einfach herrli

er lod de andere Fahrer absolut kei Chance

denn er isch unterwegs schnell wie in Trance

De Dario Cologna isch au en Medaillegarant

über 15 km isch er unglaublich dominant

sini Gegner händ in müesse lo Zieh

si händ igseh de Bündner schlömmer nie

Sit de Olympiade kännt jede de Slopestyle

denn Sarah und Mathilde sind gsi eifach geil

en Doppelsieg händ die beide gschaffe

d’Konkurrenz isch derwil gsi nor no baffe

Im Sommer isch es für mi gsi bsonders streng

De Fernsehapparat isch gloffe jede Meng

d’Fuessball-WM hät eus I Bann Zoge

und das isch weis Gott nid Glogge

Eusi Nati hät debi nid nume brilliert

Sondern sich scho ender blamiert

Immerhin ei guete Halbziit hemmer döfe gnüsse

de Doppeladler lot de Schmutzli no lo grüsse

Jet zisch Widerguetmachig agseit

denn die nächst EM isch bald bereit

s’goht gege d’Ire, d’Georgier, d’Gibraltese und Däne

do chönd eusi Natistare sich ned zwid zrug lehne

I de Schwizer Sportszene isch wider einiges passiert

im Tennis hend de Wawrinka und Fedi brilliert

die spielit zwöschet je wie vom en andere Stern

das gsänd mer Zuschauer natürli überuus gern

Eusi Justiz isch in letzter Ziit bireweich

und machet immer öfter en totale Seich

die händ kürzli en Pädophile eifach usegloh

wo ner gseid hed die Schiistherapie chasch si loh

Da lüpft selbst am Samichlaus de letzti Huet

und er schümt mit Recht vor luter Wuet

wenn die Richter euse Chind nömme dünd schütze

Schmutzli, schlo dene Dople d’Fitze voll uf d‘Mütze

In Papua-Neuguinea herrscht de blanki Horror

do machet Halbwildi Hexejagd mit Woodoo-Terror

Tüfelsustribig seig verbreitet wie im Mittelalter

D’Menschheit wird i gwisse Gegende immer beknallter

Im Bundesrat herrscht jetz Frauenpower

do isch vermuetli mänge Macho echli sauer

hoffentli dünd die i de Politik euses Volk vertrete

präsentiere chönd’s zumindest ganz schön nette

bald isch es sowit mit em Brexit

und England macht i de EU de Exit

do denkt mänge EU-Turbo das isch Shit

wie werdet die cheibe Finanze e so wider fit

das Jahr isch i guet drü Woche wider gloffe

und isch öbenemal nid so guet verloffe

trotzdem wämer positiv luege i d‘Zukunft

alles andere würdi meine wäri Unvernunft

dorum chum ich jetz langsam zum Schluss

i de Hoffnig mini Sprüchli sind gsi en Gnuss

und wenns eu nid het so guet gfalle

hoffi trotzdem es Säckli vom Chlaus wird abfalle

Max Hüsser